ΓΡΑΠΤΗ ΕΡΩΤΗΣΗ E-3158/02

υποβολή: Erik Meijer (GUE/NGL) προς την Επιτροπή

(5 Νοεμβρίου 2002)

Θέμα: Καθυστέρηση στην επιβολή φόρου σε λογαριασμούς ταμιευτηρίου αλλοδαπών διότι δεν αποφασίζεται είτε η κατάργηση του τραπεζικού απορρήτου, είτε η επιβολή φορολογίας στην πηγή

1. Συνεχίζονται στην ΕΕ οι διαπραγματεύσεις με τρίτες χώρες, όπως με την Ελβετία και το Λιχτενστάϊν, για την εφαρμογή της απόφασης που έλαβαν οιπουργοί Οικονομικών των κρατών μελών της ΕΕ, το 2001, να ανταλλάσσουν πληροφορίες για τους λογαριασμούς ταμιευτηρίου τωνπηκόων τουςπό την προϋπόθεση ότιπόσχονται να συνεργασθούν και οι τρίτες χώρες που σχετίζονται με την διαχείριση αυτών των λογαριασμών ταμιευτηρίου, πριν το τέλος του 2002·

2. Μπορεί να παράσχει περαιτέρω πληροφορίες η Επιτροπή σχετικά με την δήλωση στην οποία προέβη ο επίτροπος κ. Bolkestein στην εφημερίδα Financial Times της 7ης Οκτωβρίου 2002, δηλαδή ότι ενώ τα κράτη μέλη της ΕΕ επιμένουν σχετικά με ρητές συμφωνίες με τρίτες χώρες σχετικά με την δυνατότητα φορολόγησης καταθέσεων ταμιευτηρίου αλλοδαπών μέσω της κατάργησης του τραπεζικού απορρήτου, ενδέχεται εντούτοις να μην ενδιαφέρονται πραγματικά για την επιτυχή ολοκλήρωση των διαπραγματεύσεων αυτών διότι τούτο θα σήμαινε ότι και στις χώρες τους θα καταργηθεί το τραπεζικό απόρρητο·

3. Αφορούν άραγε οι αναφερόμενες στην παράγραφο 2 απαισιόδοξες προοπτικές το Λουξεμβούργο, την Αυστρία και το Ηνωμένο Βασίλειο· Υπάρχουν και άλλα κράτη μέλη τα οποία εκτιμούν ενδεχομένως ότι δεν τα συμφέρει η επίτευξη συμφωνίας·

4. Ποια κράτη που δεν ανήκουν στην ΕΕ έχουν εν τω μεταξύ δηλώσει ότι θα συνεργασθούν·

5. Εάν δεν επιτευχθεί συμφωνία με τρίτες χώρες — αν και ελπίζουμε να συμβεί — θαπάρξει εν πάση περιπτώσει συμφωνία σχετικά με την μείωση του φόρου στην πηγή εντός της ΕΕ προτού καταβληθούν οι τόκοι στους αποταμιευτές· Από ποια ημερομηνία θα ισχύσει αυτή η διάταξη·

6. Τι ύψους θα είναι το ποσό που δεν θα εισπραχθεί από φόρους εντός της ΕΕ λόγω του ότι η φορολογία στην πηγή θα είναι πιθανόν χαμηλότερη από τους κανονικούς συντελεστές εσωτερικής φορολογίας·

7. Τι θα μπορούσε να γίνει το ταχύτερο δυνατόν ώστε να διασφαλισθεί ότι οιπήκοοι κρατών μελών της ΕΕ που διατηρούν καταθέσεις ταμιευτηρίου εκτός της χώρας στην οποία κατοικούν δεν θα μπορούν πλέον να επιβραβεύονται με αυτό που στην πράξη καταλήγει τελικά να είναι εξαίρεση ή έστω μεγάλη μείωση του φόρου τον οποίο οφείλουν να καταβάλουν·

Πηγή: Η ολλανδική εφημερίδα de Volkskrant, της 8.10.2002

Απάντηση του κ. Bolkestein εξ ονόματος της Επιτροπής

(7 Ιανουαρίου 2003)

Στις 16 Οκτωβρίου 2001, το Σμβούλιο Ecofin ανέθεσε στην Επιτροπή να ξεκινήσει διαπραγματεύσεις με τις Ηνωμένες Πολιτείες και πέντε άλλες τρίτες χώρες (Ελβετία, Λιχτενστάιν, Μονακό, Ανδόρα και Άγιο Μαρίνο) προκειμένου να λάβει από τις χώρες αυτές επαρκείς εγγυήσεις όσον αφορά τη θέσπιση, στην επικράτειά τους, ισοδύναμων μέτρων με εκείνα που προτίθεται να λάβει η Ένωση, στο εσωτερικό της Κοινότητας, στον τομέα της φορολόγησης των εισοδημάτων της αποταμίευσης που καταβάλλονται στους μη κατοίκους τους.

Οι διαπραγματεύσεις αυτές ξεκίνησαν μετά την ομόφωνη έγκριση από το Συμβούλιο Ecofin, στις 13 Δεκεμβρίου 2001, ενός σχεδίου οδηγίας που αντιπροσωπεύει το σύνολο των διατάξεων για την φορολόγηση των αποταμιεύσεων που πρέπει να χρησιμεύσουν ως βάση για τις διαπραγματεύσεις με τις τρίτες χώρες.

Από τις αρχές του 2002, στο πλαίσιο της διαπραγματευτικής εντολής της, η Επιτροπή συνάντησε επανειλημμένως τους εκπρόσωπους των έξι ενδιαφερομένων τρίτων χωρών. Ο επιδιωκόμενος στόχος της Επιτροπής ήταν να επιτύχει συγκεκριμένα αποτελέσματα σε εύθετο χρόνο προκειμένου το Συμβούλιο να μπορέσει να εγκρίνει την οδηγία σχετικά με τη φορολόγηση των αποταμιεύσεων, στο πλαίσιο μιας συνολικής συμφωνίας για το φορολογικό πακέτο πριν από το τέλος του 2002.

Λαμβανομένηςπόψη αυτής της προθεσμίας, που ορίστηκε κατά το Ευρωπαϊκό Συμβούλιο της Φέιρα τον Ιούνιο του 2000, η Επιτροπή εκπόνησε και ενέκρινε στις 27 Νοεμβρίου 2002 έκθεση σχετικά με την πορεία των διαπραγματεύσεων(1). Η έκθεση αυτή απευθύνεται στο Συμβούλιο και απεστάλη επίσης στο Κοινοβούλιο για ενημέρωση. Αντίγραφο της εν λόγω έκθεσης διαβιβάστηκε άμεσα στο Αξιότιμο Μέλος καθώς και στη Γενική Γραμματεία του Κοινοβουλίου.

Οι συζητήσεις που διεξήχθησαν στο Συμβούλιο Ecofin στις 3 και στις 11 Δεκεμβρίου 2002 επέτρεψαν στα κράτη μέλη να αποσαφηνίσουν καλύτερα τις αντίστοιχες θέσεις τους στην αξιολόγηση των προσφορών συνεργασίας που διατυπώθηκαν από τις τρίτες χώρες. Εντούτοις, οιπουργοί εκτίμησαν ότι ορισμένα τεχνικά στοιχεία έπρεπε ακόμη να εξετασθούν σε βάθος και προτίμησαν να συμφωνήσουν μια μικρή αλλαγή του προγράμματος εργασίας που καθορίσθηκε στη Φέιρα, και να συνέλθουν εκ νέου στο πλαίσιο του Ecofin στις 21 Ιανουαρίου 2003, προκειμένου να λάβουν απόφαση. Η Επιτροπή, συνεχίζοντας παράλληλα τις επαφές της με τις τρίτες χώρες προκειμένου να διευκρινίσει περισσότερο τις προσφορές τους συνεργασίας, αναμένει με ανυπομονησία το αποτέλεσμα των τρεχουσών συζητήσεων στο Συμβούλιο Ecofin. Αποδίδει ιδιαίτερη σημασία στην ταχεία εφαρμογή αποτελεσματικών λύσεων για τη διασφάλιση της εύρυθμης λειτουργίας της εσωτερικής αγοράς.

(1) SEC(2002)1287 τελικό.